作者：冯取洽
词牌/韵律：贺新郎

paragraphs: 知彼须知此。
问筹边、攻守规模，云何则是。
景色愔愔犹日暮，壮士无由吐气。
又安得、将如廉李。
燕坐江沱甘自蹙，笑腐儒、枉楦朝家紫。
用与舍，徒为耳。
黄芦白苇迷千里。
叹长淮、篱落空疏，仅馀残垒。
读父兵书宁足恃，击楫谁盟江水。
有识者、知其庸矣。
多少英雄沈草野，岂堂堂、吾国无君子。
起诸葛，总戎事。